La entidad asturianista y apartidista quier cambiar Asturies “dende abaxo y dende arriba” y nagua por una “nueva ética”.
#000001
El movimiento por la sanidad pública asturiana sigue creciendo y señala la amenaza de los seguros privados
#000002
El Arzobispo de Oviedo se alía con una fundación educativa de ideología ultra para gestionar colegios concertados
#000005
Inspiraos nel testu de Weber “La ética protestante y l’espíritu del capitalismu“, l’asociación ASTURIANOS nagua por ser un noyu de pensamientu y alderique que pueda poner les blimes pa un nuevu asturianismu. Nel so testu fai un énfasis especial nun cambiu d’ética n’Asturies y defende una serie de valores que podríen clasificase como “protestantes” o “capitalistes”, como la competitividá, el valor del trabayu y un refugu a midíes sociales d’izquierdes como’l salariu social que considera una “sopa boba” o’l “hippismu educativu” y “l’aprobáu xeneral”.
#000006
Definen l’asturianismu como un “sentimientu tresversal nin d’izquierdes nin de dereches. Nin aldeanu nin metropolitanu” que puede buscar “caltriar nes oligarquíes polítiques y nos medios de comunicación”. Tal paez que, amás d’una busca por enantar les bases, la organización apostare pol Lobby como una de les ferramientes polítiques p’actuar. Amás, anecien na necesidá d’entamar “una estratexa con oxetivos y plazos” dalgo que consideren que nun tuvo nunca nel ideariu de les élites polítiques d’Asturies de les que ponen como exemplu de mala planificación la descarbonización acelerada, o’l marafundiu de los fondos mineros. Énte eso, ASTURIANOS busca afitar lo qu’ellos llamen una “utopía pragmática p’Asturies”. Esti ye el so manifiesto fundacional:
#000009
Más allá de tar domiciliaos, exercer la profesión y tener la condición alministrativa n’Asturies, pescaciaremos por asturianos y asturianes a aquelles persones que se sienten identificaes col ethos astur.
#000010
L’asturianismu ye la meyor perspeutiva pa esta encruciyada de cambios fondos onde mos atopamos. Ye un sentimiento tresversal, nin d’izquierdes nin de dereches. Nin aldeanu nin metropolitanu. Y dende esta perspeutiva puede llegase a caltriar les oligarquíes polítiques y los medios de comunicación.
#000015
Por tantu, iguar un báramu d’opinión apetiguñáu y activu resulta totalmente imprescindible nestos momentos. Qué debe ser ASTURIANOS, qué fin debiera tener. Creyemos, sinceramente, qu’esti movimientu debe centrase’n camudar la sociedá asturiana, dende abaxo y dende arriba, y empobinar a una nueva ética p’Asturies que defina nuna nueva moral la nuesa forma de ser y tar nel mundiu.
#000016
El problema d’Asturies somos los asturianos. Necesitamos meyorar el capital social d’Asturies. El desconciertu de la clas media, la educación ayena a les necesidaes del país y cada vegada de peor calidá, l’escesu d’empléu públicu, una población vieya, l’altu porcentaxe de pensionistes y l’éxodo de la xuventú más preparada empobinó a una sociedá empantasmada, pocu dinámica y con una perbaxa tasa d’actividá, necesitada d’un propósito d’enmienda pa tomar soluciones rápides. Un nuevu contratu social en definitiva. Modernu, humanista, que tea lloñe de la distopía dixital que mos emboba; un enfotu común de futuru, una compaña onde’l trabayu, lo propio, la vanguardia y l’esfuerciu esporpollen y tean reconocíos.
#000017
La sociedá asturiana tá somatizada. Hubiere, y hai, policía del pensamientu. La retórica política treslladó les sos miseries a los medios de comunicación entamando una imaxen de falsu enfrentamientu social; un teatro maniquéu. L’asturianismu caltria. Nélli caben toles ideoloxíes y tola sociedá. Nun debe ser un conxuntu de ‘agraviados del sistema’; la conciencia crítica, de la que tan faltos tamos, debiera ser el so norte.
#000018
Introducir la ética’l trabayu na educación.
#000024
Vivimos l’episodiu definitivu d’una nueva etnoxénesis emprencipiada na década los años cincuenta. La tercera, tres la romanización nos anicios d’Era y la xermanización nes dómines l’AsturorumRegnum. El nuesu grupu humanu tá mutando: ye’l momento d’un cambiu fondu.
#000030
Hai coses demasiado series pa dexales en manes de los políticos. Asturies tien que dexar de ser un activu ociosu. Pa ello tenemos que meyorar el nuesu capital humanu. Tener alministraciones públiques eficaces y atamañaes, instituciones afitaes, definir un modelu de país vanguardista y transmitilu a la sociedá. Esti oxetivu debe nacer dende la sociedá civil; los partíos nun fueron quien, nin sedrán, capaces de fixalu.
#000031
“Muchas de las cosas que dijo el MCA son hoy sentido común”
#000034
Asociación Cultural Nortes de Asturias. 2021.
#000036